Imezdaɣ n tmenaḍṭ n Tizi Ɣennif sfeggulen ass n yennayer akken iwata lḥal , ttqabalen-t s wayen akk yelhan ẓẓiden .Xedmen deg-s aṭas n wansayen yemxallafen ama imensi n yibaԑԑeč ;ansay-agi semrasen-t akken ad ḥarben ɣef tagella-nsen, diɣen tilawin tt-beddilent inyen ;tt-kksent iqdimen ttaran-t inyen imaynuten, ma tameṭṭut i d -yesԑan agrud i tikkelt-is tamezwarut ,mi ara iԑeddi fell-as yennayer ,ad tsenqes cwiṭ seg ucebbub-is.Ma deg imensi n yennayer sewwayen deg-s seksu s uyaẓiḍ .Ayaẓiḍ-nni zellun-t sdat n tewwurt n uxxam , akken aseggas amaynut d win ad yawin ḥala llxir d lehna d wayen akk yelhan .S umata yennayer d ass ad- yessemlalen tasa d way turew, d ass iccuṛen d lferḥ d usirem .Yennayer d ansay ԑzizen fell-aɣ s waṭas, imi yella deg umezruy -nneɣ aṭas aya.